**Rudina Karamuco** – Drejtor, Drejtoria e Avokatit të Tatimpaguesit

**Znj. Rudina Karamuco** mban pozicionin e Drejtorit në Drejtorinë e Avokatit të Tatimpaguesit, në Ministrinë e Financave. Eksperienca e saj në administratën shtetërore ka filluar në vitin 2004.

Studimet universitare i ka përfunduar pranë Fakultetit të Drejtësisë, Universiteti Publik i Tiranës. Ka ndjekur studimet pasuniversitare në të Drejtë Evropiane dhe Marrëdhënie Ndërkombëtare, me diplomë të lëshuar nga Instituti për Studime Politike dhe Europiane, Londër, Angli. Ka mbrojtur temën “Tatimi mbi Vlerën e Shtuar, aspekti krahasues i legjislacionit të brendshëm me atë evropian”.

Znj. Rudina Karamuco ka punuar pranë Drejtorisë së Shërbimeve Juridike në Ministrinë e Financave, në pozicionin Specialist, për një periudhë 10 vjeçare. Karriera e saj ka vijuar në pozicione të nivelit të mesëm drejtues, në drejtori që kanë mbuluar funksione të burimeve njerëzore, ankimit administrativ dhe çështjeve gjyqësore. Prej vitit 2019 e në vijim mban pozicionin e Drejtorit të Drejtorisë që mbulon shqyrtimin administrativ të kërkesave/ankesave të tatimpaguesve për shkelje procedurale nga ana e administratës tatimore, që prekin dhe cënojnë të drejtat dhe interesat e tatimpaguesve.

Ka një eksperiencë 6 vjeçare në mësimdhënie, si lektore në lëndën e Të Drejtës Financiare, në disa universitete private. Ka kryer një sërë trajnimesh, brenda dhe jashtë vendit.